[{"text_idx": "#000006", "text": "Mae\u2019r Cyngor wedi ymrwymo i annog datblygiad cymunedol trwy weithio\u2019n agos gyda\u2019r gymuned trwy gynnig cefnogaeth ariannol i brosiectau yn y gymuned. Bydd y gronfa\u2019n cefnogi grwpiau a sefydliadau cymunedol sydd wedi\u2019u lleoli yn ardal weinyddol y Cyngor. Mae ardal y Cyngor yn cynnwys y pentrefi a\u2019r cymunedau a ganlyn: Bynea, Cwmbach, Cynheidre, Dafen, Felinfoel, Pum Heol, Ffwrnais, Llwynhendy, Ponthenri, Pontiets, Pwll, Sandy a Swiss Valley."}, {"text_idx": "#000007", "text": "Uchafswm y dyfarniad grant yw \u00a3 3,000. Gallwch wneud cais am unrhyw swm hyd at uchafswm y dyfarniad grant cyn belled a\u0302 bod eich prosiect yn sicrhau budd cyhoeddus a hyrwyddo un neu fwy o\u2019r egwyddorion canlynol: Balchder dinesig; hunaniaeth gymunedol / hunanddibyniaeth; cryfhau ac annog y defnydd o gyfleusterau cymunedol; iechyd a lles; gwella\u2019r amgylchedd a hamdden ac adloniant."}, {"text_idx": "#000008", "text": "Rydym yn argymell eich bod yn darllen y meini prawf llawn i wirio os yw\u2019ch grw\u0302p a\u2019ch prosiect yn gymwys. Mae\u2019r ffurflen gais ar gael i\u2019w lawrlwytho ar y cysylltiadau canlynol isod. Mae\u2019r dyddiad cau ar gyfer ceisiadau am 2022 wedi mynd heibio."}]